IKTATÓSZÁM: 7/219-3/2022 TÁRGY:**A PÉCSI TÖBBCÉLÚ AGGLOMERÁCIÓS TÁRSULÁS ÁLTAL FENNTARTOTT INTÉZMÉNYEKBEN BIZTOSÍTOTT SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI díjanak módosítása**

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. november 28.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A szociális igazgatásról és szociális ellátásokról szóló 1993. évi lll. tv. (a szociális igazgatásról és szociális ellátásokról szóló 1993. évi lll. tv. (a továbbiakban Szt.) 115. §-a, valamint a gyermekek védelméről és a gyámügyi igazgatásról szóló 1997. évi XXXl. tv (továbbiakban Gyvt.) 147. §-a alapján a személyes gondoskodás körébe tartozó szociális és gyermekvédelmi ellátások térítési díját – azaz az intézményi térítési díjat – az intézmény fenntartója állapítja meg minden év április 1-jéig.

A Gyvt. 29. § (3) bekezdése szerint, ha az önkormányzati társulás gyermekjóléti ellátást nyújt, akkor a társulási megállapodásban megjelölt székhely szerinti települési önkormányzat – a társulási megállapodásban meghatározottak szerint – a nyújtott ellátásokról, azok igénybevételéről és a fizetendő térítési díjakról rendeletet alkot.

A Szt. 92. § (1) bekezdés b) pontja ugyanezt a szabályt határozza meg a személyes gondoskodást nyújtó szociális ellátások tekintetében.

A Pécsi Többcélú Agglomerációs Társulás Társulási Megállapodása szerint Pécs, mint székhely település alkotja meg a rendeletet. Jelen módosítást a Közgyűlés december 6-i ülésén tárgyalná, mely a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat és az Integrált Nappali Szociális Intézmény térítési díjait érinti.

A Gyvt. 146. §-a alapján a gyermekek napközbeni ellátásáért és a gyermekek átmeneti gondozásáért térítési díjat kell fizetni.

A Gyvt. 147. §-a alapján a személyes gondoskodást nyújtó gyermekjóléti alapellátások intézményi térítési díja a szolgáltatási önköltség és a központi költségvetésről szóló törvényben biztosított támogatás különbözete.

A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A fenntartó az intézményi térítési díjat a kiszámított térítési díjnál alacsonyabb összegben is meghatározhatja.

Az Szt. 115. § (1) bekezdése szerint, az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget.

Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemek szolgáltatásonkénti közvetlen költségeinek arányában történő megosztásával.

Az intézmények és a Költségvetési és Közgazdasági Főosztály a törvény szabályainak megfelelően kiszámították valamennyi szociális ellátás önköltségét, a gyermekjóléti ellátások esetében az ellátás önköltségét, majd ezután annak a normatívához viszonyított különbözetét.

*A veszélyhelyzettel összefüggő átmeneti szabályokról szóló 2021. évi XCIX. törvény* 147. § (1) szerint 2022. június 30. napjáig a helyi önkormányzat által nyújtott szolgáltatásért, végzett tevékenységéért megállapított díj, mértéke nem lehetett magasabb, mint az ugyanazon díjnak a 603/2020. (XII. 18.) Korm. rendelet hatálybalépését megelőző napon hatályos és alkalmazandó mértéke, így a térítési díjak nem emelkedhettek.

A veszélyhelyzet alatt, illetve a korlátozás feloldása óta eltelt időben a szolgáltatási önköltségek jelentős mértékben emelkedtek. Az étkeztetés mindkét intézményben vásárolt szolgáltatás, így a díjak emelkedése az intézmények költségvetését teljes egészében terhelték.

Az intézményvezetők javaslatára jelen módosítás a térítési díjak emelését tartalmazza elsősorban a szociális étkeztetést érintően az alábbiak szerint:

A **PKSZAK esetében az időskorúak és demens személyek** étkeztetésének önköltsége 1080 forint/fő/napban kerül meghatározásra az intézményi **térítési díj 650 forint/fő/napról bruttó 1000 forint/fő/napra** változna.

A **családi bölcsőde** hálózat egyes telephelyein a térítési díjak emelkednének a rendelet **2. sz. melléklete** szerint.

Az **étkeztetés** személyi térítési díjainak kiszámításához a rendelet **6. számú mellékletében** az eddigi egy legmagasabb jövedelmi kategória hét további kategóriára kerül felosztásra. A kategóriák számának emelésével a térítési díjak kedvezőbben igazodnak az igénylők jövedelmi viszonyaihoz. A sávokat 20 000 forintonként történő bontásban határozza meg a fenntartó.

Az **INSZI esetében a**z **étkeztetés térítési** díjai bruttó 515 forint/fő/napról 780 forint/fő/napra, a **diétás** étkeztetés 910 forint/fő/napról 1000 forint/fő/nap összegre változna az étkezők és a nappali ellátásban étkezést igénybe vevők esetében is.

A személyi térítési díjak meghatározása a rendelet **5. sz. melléklete** szerint az igénybe vevők jövedelmétől függően sávosan kerülnek meghatározásra.

Az egységes szerkezetű rendelet tervezet az előterjesztés mellékletét képezi. A módosítások vastagon szedve szerepelnek.

A rendeletet a társulási megállapodás értelmében Pécs Megyei Jogú Város Önkormányzata alkotja meg. A társulási tanács a módosításról előzetesen határozattal dönt.

Kérem a Tisztelt Társulási Tanácsot, hogy a fentiek alapján hozzon határozatot a térítési díjak emeléséről és kérje fel Nyőgéri Lajos alpolgármestert, hogy a rendelet megalkotását terjessze Pécs Megyei Jogú Város Önkormányzata Közgyűlése elé.

Pécs 2022. november 17.

**Pfeffer József**

elnök